***Parkovanie v obci – upozornenie!***

Vážení občania, podľa § 23 ods. 1 zákona č. 8/2009 Z. z. -

(1) Vodič smie zastaviť a stáť len vpravo v smere jazdy v jednom rade a rovnobežne s okrajom cesty, čo najbližšie k okraju cesty a na jednosmernej ceste vpravo i vľavo. Ak nie je ohrozená bezpečnosť a plynulosť cestnej premávky, vodič smie v obci zastaviť a stáť kolmo, prípadne šikmo na okraj cesty alebo zastaviť v druhom rade. ***Pri státí musí zostať voľný aspoň jeden jazdný pruh široký najmenej 3 m pre každý smer jazdy.***

Na základe odcitovaného § 23 ods. 1 zákona č. 8/2009 Z. z. ***vás žiadame o dodržiavanie zákona, šírka komunikácie pre jazdu v obidvoch smeroch musí byť min. 6 metrov.*** Problém s prejazdom v našej obci majú hlavne poľnohospodárske stroje, kamióny, a tiež záchranné zložky.

Jedná sa o miestne, ale aj štátne komunikácie, problémová je najmä cesta III/1222 a cesta III/1258 na uliciach „Hollého, Zákostolná a Dubová“.

V prípade opätovného porušovania zákona budeme nútení dať vozidlá, na náklady vlastníkov, odtiahnuť.

Obec Pobedim